stanford-oval/wikipedia huggingface dataset:
เดอะดรีมเควสต์ออฟอันโนนคาดัธ
อิทธิพล

เชื่อกันว่าเดอะดรีมเควสต์ออฟอันโนนคาดัธนั้นได้รับอิทธิพลจากนิยายเรื่อง Vathek (พ.ศ. 2329) ของ วิลเลียม โทมัส เบคฟอร์ด ซึ่งเป็นนิยายแฟนตาซีที่ไม่มีการแบ่งเป็นบท ขณะที่ วิล เมอเรย์ และ เดวิด อี. ชูลทซ์ เห็นว่าเรื่องนี้น่าจะพัฒนามาจากเรื่อง อซาธอท ที่เลิฟคราฟท์เคยเขียนไม่จบ
แม้ว่าเรื่องชุดโลกแห่งความฝันนั้นจะได้รับอิทธิพลมาจากงานของลอร์ดดุนซานีอย่างเห็นได้ชัด โรเบิร์ต เอ็ม. ไพรซ์ ได้ชี้ให้เห็นว่าเลิฟคราฟท์เพียงแต่นำมาใช้สร้างฉากของเรื่องเท่านั้น การดำเนินเรื่องและบทบาทของแรนดอล์ฟ คาเตอร์ในดรีมเควสต์น่าจะมาจากเรื่องชุดเทพเจ้าดาวอังคารของเอ็ดการ์ ไรซ์ เบอโรห์เสียมากกว่า ไพรซ์ยังเห็นว่าดรีมเควสต์ยังมีความคล้ายคลึงกับเรื่องพ่อมดแห่งออซของลีแมน แฟรงก์ บอมอย่างมากอีกด้วย
การตอบรับ

ดรีมเควสต์ เป็นงานประพันธ์ที่ได้รับปฏิกิริยาที่หลากหลายจากผู้อ่าน ผู้ที่ติดตามงานของเลิฟคราฟท์บางส่วนนั้นถึงกับเห็นว่าเรื่องนี้แย่จน"อ่านไม่ได้" ขณะที่อีกกลุ่มนั้นเปรียบเทียบเรื่องนี้กับอลิซท่องแดนมหัศจรรย์ และนิยายแฟนตาซีของจอร์จ แม็คโดนัลด์
เลิฟคราฟท์เองเห็นว่าดรีมเควสต์ไม่ใช่ผลงานที่ดีนัก แต่ก็ช่วยฝึกฝนตัวเขาในการเขียนนิยายเรื่องต่อๆได้มาก ขณะที่เขียนเรื่องนี้นั้น เลิฟคราฟท์ยังกังวลว่าผู้อ่านอาจจะเบื่อหรือเฉยชากับสิ่งแปลกประหลาดที่มีมากมายในเรื่องจนไม่รู้สึกถึงความแปลกพิกลที่เขาต้องการสื่อถึง
เรื่องย่อ

แรนดอล์ฟ คาเตอร์ได้ฝันเห็นเมืองอันสวยงามยามพระอาทิตย์ตกดินถึงสามครั้ง แต่ทุกครั้งเขาก็ตื่นขึ้นมาก่อนจะเห็นมันใกล้ๆ เมื่อคาเตอร์สวดมนต์ถึงเหล่าเทพแห่งความฝันให้บอกว่าเมืองลึกลับนั้นอยู่ที่ใดก็ไม่ได้รับคำตอบ อีกทั้งยังหยุดฝันถึงเสียเลยด้วย คาเคอร์จึงได้ตัดสินใจเดินทางไปยังปราสาทคาดัธที่เหล่าเทพอยู่เพื่อถามต่อหน้า แต่ก็ไม่เคยมีใครเคยไปคาดัธหรือรู้ว่าปราสาทนั้นอยู่ไหน
คาเตอร์ได้ฝันว่าตนได้ลงบันไดเจ็ดสิบขั้นสู่คูหาแห่งเพลิง และได้พูดกับนักบวช นัชท์ กับ คามัน ทาห์ ผู้อยู่ในวิหารซึ่งตั้งอยู่ ณ ชายแดนของโลกแห่งความฝัน ทั้งสองได้เตือนคาเตอร์ถึงอันตรายที่รออยู่ในภายภาคหน้าและบอกว่าเหล่าเทพต้องมีเหตุผลที่ปิดบังนิมิตรของเมืองแห่งนั้น
เรื่องย่อ > เริ่มเดินทาง

คาเตอร์เข้าไปในป่าเวทมนตร์และพบกับ ซุก สิ่งมีชีวิตกินเนื้อทรงปัญญารูปร่างเหมือนหนู คาเตอร์นั้นมีประสบการณ์การเดินทางในโลกแห่งความฝันมาแล้วและรู้ภาษากับธรรมเนียมของซุกเป็นอย่างดี ซุกนั้นไม่ทราบว่าคาดัธอยู่ที่ไหน แต่ได้แนะนำให้คาเตอร์ไปหานักบวชอทาล ที่เมืองอุลธาร์ ซึ่งเป็นผู้รู้เรื่องราวของเหล่าเทพ
ในเมืองอุลทาร์ที่เต็มไปด้วยแมว คาเตอร์ได้พบกับอทาลผู้บอกเขาเรื่องภาพสลักของเหล่าเทพที่ภูเขาไฟงราเนค  คาเตอร์เข้าใจว่าถ้าเขาได้เห็นภาพสลักของเทพและสามารถหาสถานที่ซึ่งมนุษย์สืบเชื้อสายมาจากเทพและมีรูปลักษณ์เช่นเดียวกันได้แล้ว เขาก็ต้องเข้าใกล้คาดัธแล้วนั่นเอง
เรื่องย่อ > เกาะโอริอับ

คาเตอร์เดินทางต่อไปยังเมืองไดลัธ ลีนเพื่อหาทางไปยังเกาะโอริอับ แต่ได้ถูกกลุ่มคนโพกผ้าจับและพาตัวไปดวงจันทร์ด้วยเรือสีดำ  ก่อนจะรู้ว่าคนเหล่านี้เป็นทาสของเหล่าอสุรกายที่เรียกว่ามูนบีสต์ ซึ่งมูนบีสต์ได้พาคาเตอร์ไปหาไนอาลาโธเทป แต่ระหว่างทางนั้นเหล่าแมวจากอุลธาร์ได้โจมตีขบวนของมูนบีสต์และช่วยพาคาเตอร์กลับไปยังท่าเรือของไดลัธ ลีน
คาเตอร์ขึ้นเรือไปยังบาฮาร์นาซึ่งเป็นท่าเรือใหญ่ของเกาะโอริอับ ขณะที่เดินทางข้ามเกาะโดยนั่งม้าลายไปนั้น คาเตอร์ได้ยินผู้คนกระซิบถึงไนท์กอนท์ คาเตอร์ได้ปีนข้ามภูเขาไฟงราเนคและพบกับภาพสลักขนาดมหึมาของเหล่าเทพและนึกได้ว่ารูปลักษณ์นั้นคล้ายกับกะลาสีซึ่งค้าขายที่ท่าเรือเซเลฟาอิส แต่ก่อนที่จะได้ทำอะไร คาเตอร์ก็ถูกไนท์กอนท์จับและพาตัวไปทิ้งไว้ในหุบเขาพนาธในแดนใต้พิภพ
คาเตอร์ได้พบกับเหล่ากูลซึ่งเป็นมิตรและได้พบกับเพื่อนเก่า ริชาร์ด พิคแมน ซึ่งได้กลายเป็นกูลไปแล้วเช่นกัน พิคแมนตกลงที่จะช่วยคาเตอร์กลับไปโลกเบื้องบนอีกครั้ง คาเตอร์เดินทางผ่านนครอันน่ากลัวของกักไปยังหอคอยคอธซึ่งมีบันไดอันพากลับไปโลกเบื้องบนได้ เหล่ากูลพยายามลอบผ่านเมืองไปในขณะที่เหล่ากักหลับอยู่ แต่แกสต์ที่เป็นศัตรูของกักก็บุกเข้าโจมตีเมืองในขณะนั้นพอดี ถึงกระนั้นพวกคาเตอร์ก็สามารถหนีกลับไปโลกเบื้องบนและเปิดประตูไปยังป่าเวทมนตร์ได้
เรื่องย่อ > เดินทางสู่เซเลฟาอิส

คาเตอร์ได้พบกับพวกซุกที่กำลังเตรียมทำสงครามกับแมวแห่งอุลธาร์ เขาได้เตือนพวกแมวทำให้เหล่าแมวโจมตีซุกขณะที่ไม่ตั้งตัวได้ หลังจากที่พ่ายแพ้แล้ว เหล่าซุกก็ได้ยอมรับสัญญาใหม่กับแมว
คาเตอร์เดินทางไปยังเมืองธรานและขึ้นเรือไปยังเซเลฟาอิส ระหว่างทางนั้นเขาได้ถามกะลาสีถึงกลุ่มคนที่ค้าขายที่เซเลฟาอิสซึ่งคาเตอร์เชื่อว่าเป็นพวกเดียวกับเทพ คาเตอร์ได้ทราบว่าคนเหล่านั้นมาจากแดนอินกานอคอันมืดมิดหนาวเย็น และมีน้อยคนนักจะกล้าไปที่นั่น ที่นั้นไม่มีแมวอยู่ และก็อยู่ใกล้ที่ราบสูงแห่งเลงซึ่งเต็มไปด้วยเหล่าอมนุษย์ชั่วร้ายมากเกินไป
ที่เซเลฟาอิส คาเตอร์ได้พบกับคูราเนส ผู้เป็นสหายเก่าและราชาของเมือง คูราเนสเป็นนักเดินทางในความฝันซึ่งรู้จักกับคาเตอร์ในโลกมนุษย์ แต่ได้อยู่ในโลกแห่งความฝันเป็นการถาวรหลังจากที่ตายไปแล้ว คูราเนสรู้ว่าภารกิจของคาเตอร์นั้นเป็นอันตรายเพียงใดและพยายามเกลี้ยกล่อมให้เขาล้มเลิก แต่คาเตอร์ก็ไม่เปลี่ยนใจ
เรื่องย่อ > สู่ดินแดนอันมืดและหนาวเย็น

คาเตอร์ร่วมเป็นลูกเรือเดินทางไปสู่อินกานอค ประเทศที่เต็มไปด้วยโอนิกซ์ การเดินทางครั้งนี้เป็นเวลาสามสัปดาห์ เมื่อใกล้ถึง คาเตอร์ได้เห็นเกาะหินแกรนิตประหลาด ซึ่งกัปตันบอกคาเตอร์ว่าเป็นเพียงหินไร้ชื่อที่ไม่ควรจะพูดถึง คืนนั้น คาเตอร์ก็ได้ยินเสียงหอนประหลาดดังจากเกาะนั้น
เมื่อคาเตอร์ไปยังอินกานอคก็ได้ซื้อจามรีและเดินทางไปทางเหนือด้วยความหวังว่าเมื่อพ้นหุบเขาโอนิกซ์แล้วเขาจะไปถึงคาดัธได้ เมื่อคาเตอร์ไปถึงยอดเขาก็ได้เห็นหุบเขาอันใหญ่โต แต่จามรีก็เกิดตื่นกลัวและทิ้งคาเตอร์ไปขณะเดินทางไปหุบเขานั้น
คาเตอร์ถูกชายตาเขซึ่งเขาจำได้ว่าเป็นหนึ่งในพ่อค้าที่ไดลัธ ลีน ชายคนนั้นเรียกแชนแทคมาให้พาทั้งคู่ไปยังที่ราบแห่งเลงซึ่งเต็มไปด้วยสิ่งมีชีวิตที่คล้ายกับเทพแพนเพื่อให้คาเตอร์พบกับ"นักบวชผู้ไม่อาจบรรยายได้"ในอารามแห่งหนึ่ง ทำให้คาเตอร์คิดว่าชายตาเขผู้นี้ก็เป็นหนึ่งในคนที่พยายามขัดขวางเขาเช่นกัน
นักบวชผู้นั้นสวมผ้าคลุมและหน้ากากซึ่งทำจากไหม คาเตอร์ทราบจากนักบวชว่าชายโพกผ้าและพวกพ่อค้าแห่งไดลัธ ลีนนั้นก็คือมนุษย์แห่งเลงที่ใช้ผ้าปิดเขาของตนไว้ และไนท์กอนทืนั้นก็มิได้รับใช้ไนอาลาโธเทปแต่เป็นนอเดนส์ ซึ่งแม้แต่เหล่าเทพแห่งโลกก็หวาดกลัวไนท์กอนท์ คาเตอร์นั้นกลัวว่านักบวชผู้นี้จะเป็นไนอาลาโธเทปและฉวยโอกาสที่ชายตาเขเผลอผลักลงไปในบ่อน้ำก่อนจะหนีไป ซึ่งทางเดินในอารามนั้นทั้งมืดและวกวนเหมือนเขาวงกต แต่คาเตอร์ก็ออกมาข้างนอกได้และรู้ว่าอารามนี้ก็คือซากโบราณซาร์โคมานด์ซึ่งอยู่ใกล้กับทะเล
คาเตอร์ได้พบกับพวกกูลอีกครั้ง เหล่ากูลนั้นถูกมนุษย์แห่งเลงจับและพาไปยังหินไร้ชื่อ ซึ่งแท้ที่จริงแล้วเป็นหน้าด่านของมูนบีสต์ คาเตอร์เรียกกูลจากใต้พิภพเพื่อยึดเรือและช่วยเหลือเพื่อนๆก่อนจะยกกำลังไปต่อสู้กับมูนบีสต์ที่เกาะนั้น เหล่ากูลชนะแต่คาเตอร์กังวลว่าพวกมูนบีสต์อาจจะมาสมทบอีกจึงกลับไปซาร์โคมานด์อีกครั้ง ก่อนจะเรียกให้ฝูงไนท์กอนท์มาพาตนและเหล่ากูลไปยังปราสาทคาดัธ
เรื่องย่อ > บทสรุป

เมื่อไปถึงคาดัธ คาเตอร์ก็พบว่าเหล่าเทพได้ไปจากที่นั้นจนหมดแล้ว แต่ได้พบกับชายผู้มีลักษณะคล้ายฟาโรห์ ผู้บอกว่าเหล่าเทพแห่งโลกนั้นได้เห็นเมืองในฝันของคาเตอร์และตัดสินใจย้ายไปที่นั่นหมดแล้ว เทพเหล่านั้นมิใช่เทพอีก หากแต่เป็นคนธรรมดาในเมืองนั้น ฟาโรห์บอกคาเตอร์ให้ไปยังเมืองนั้นเพื่อให้ทุกอย่างกลับสู่สภาพเดิมก่อนจะบอกว่าแท้จริงแล้วคาเตอร์รู้จักเมืองนั้นดี ภาพอันสวยงามที่เขาเห็นนั้นเป็นเพียงภาพรวมของสิ่งที่คาเตอร์เคยเห็นและรักทั้งสิ้น แล้วฟาโรห์จึงได้เปิดเผยตัวจริงว่าตนก็คือไนอาลาโธเทป ความวุ่นวายที่คืบคลาน ทูตของเทพอื่นผู้อยู่ในอวกาศอันดำมืด
ไนอาลาโธเทปให้คาเตอร์นั่งไปบนแชนแทคเพื่อเดินทางข้ามอวกาศไปยังเมืองตะวันตกดินนั้น แต่ในที่สุดคาเตอร์ก็รู้ตัวว่าตนถูกไนอาลาโธเทปหลอกและแชนแทคนั้นกำลังพาคาเตอร์ไปยังที่พำนักของอซาธอท ณ ใจกลางของจักรวาล ขณะที่คิดว่าตนต้องพบหายนะแน่แล้วนั้น คาเตอร์ก็นึกขึ้นได้ว่าตอนนี้ตนยังอยู่ในฝันและตัดสินใจกระโดดลงจากแชนแทคสู่อวกาศอันมืดมิด เมื่อคาเตอร์ตื่นขึ้นก็เห็นว่าตนไม่ได้อยู่ในโลกแห่งความฝันอีก หากแต่เป็นห้องของตน ที่ซึ่งเขาสามารถเห็นเมืองบอสตันใต้แสงอาทิตย์อันงดงามได้
ความเกี่ยวข้องกับเรื่องอื่นๆของเลิฟคราฟท์

กูลที่ชื่อ พิคแมน ริชาร์ด อัพทัน นั้นมาจากเรื่อง Pickman's Model ซึ่งในเรื่องนั้นพิคแมนยังเป็นมนุษย์และวาดรูปที่มีสัตว์ประหลาดต่างๆเป็นแบบ
นักบวช อทาล เป็นเด็กชายในเรื่อง  The Cats of Ulthar และ The Other Gods
ไนอาลาโธเทปเป็นตัวละครสำคัญในเรื่องชุดตำนานคธูลู แต่ในดรีมเควสต์นี้เป็นเรื่องเดียวที่เลิฟคราฟท์เขียนให้ไนอาลาโธเทปได้สนทนากับตัวละครอื่นๆอย่างชัดเจนที่สุด
คูราเนส  มาจากเรื่อง Celephaïs โดยเป็นมนุษย์ที่ทิ้งโลกมนุษย์ไปยังโลกแห่งความฝัน
ที่ราบแห่งเลง เคยปรากฏในเรื่องอื่นๆ เช่น The Hound และ At the Mountains of Madness แต่ตำแหน่งของสถานที่นี้เปลี่ยนไปในแต่ละเรื่อง
คาดัธ เคยได้รับการกล่าวถึงในข้อความจากนีโครโนมิคอนในเรื่อง The Dunwich Horror และได้รับการกล่าวถึงสั้นๆใน At the Mountains of Madness
แหล่งข้อมูล

Harms, Daniel (1998). The Encyclopedia Cthulhiana (2nd ed.). Oakland, CA: Chaosium. ISBN 978-1-56882-119-1.
Lovecraft, Howard P. The Dream-Quest of Unknown Kadath (1926). In S. T. Joshi (ed.). At the Mountains of Madness and Other Novels (7th corrected printing). Sauk City, WI: Arkham House, 1985. ISBN 0-87054-038-6.
Schweitzer, Darrell, ed. (2001). Discovering H. P. Lovecraft. Holicong, PA: Wildside Press. ISBN 1-58715-470-6.
แหล่งข้อมูลอื่น

The H. P. Lovecraft Film Festival
Guerrilla Productions
Review of Kadath - The Dream Quest Concept Album
Review of the novella from Wizards of the Coast's John D. Rateliff
The Dream Quest of Randolph Carter
เดอะดูว็อปแอนด์ฮูลิแกนส์ทัวร์

เดอะดูว็อปแอนด์ฮูลิแกนส์ทัวร์ (อังกฤษ: The Doo-Wops & Hooligans Tour) เป็นคอนเสิร์ตทัวร์เดี่ยวครั้งแรก โดย นักร้องชาวอเมริกัน บรูโน มาร์ส โดยจัดทั้งหมด 103 รอบ โดยเกี่ยวโยงกับอัลบั้มที่เกี่ยวข้อง ดูว็อปแอนด์ฮูลิแกนส์ (2010) โดยเริ่มแสดงสดครั้งแรกในวันที่ 16 พฤศจิกายน ค.ศ. 2010 ใน San Francisco, California และต่อด้วยฮาวาย
การแสดงเปิด

Diafrix (Australia และ New Zealand)
Mayer Hawthorne
Donnis
Janelle Monáe (North America—รอบ 2, Hooligans ใน Wondaland)
Skylar Grey
Madvanna (Chile)
Zolvein Vixon (Argentina)
Tanya Lacey (Europe)
Plan B
Set List

"The Other Side"
"Top of the World"
"Money (That's What I Want)" (Barrett Strong cover)
"Billionaire"
"Our First Time"
"Billie Jean" (Michael Jackson cover)
"Seven Nation Army" (The White Stripes cover)
"Marry You"
"The Lazy Song"
"Count on Me"
"Nothin' on You"
"Just the Way You Are"
"Grenade"
"It Will Rain / Talking to the Moon"
" Runaway Baby"
ตารางการแสดง > ข้อมูลของรายได้

| สนาม | เมือง | การขายตั๋ว | รายได้รวม |
| --- | --- | --- | --- |
| Olympia Theater | Dublin | 1,601 / 1,601 (100%) | $41,283 |
| Vector Arena | Auckland | 7,117 / 7,616 (100%) | $304,695 |
| Agganis Arena | Boston | 5,973 / 6,215 (96%) | $197,109 |
| Fox Theater | Atlanta | 4,251 / 4,251 (100%) | $148,785  |
| Verizon Theatre | Grand Prairie | 4,905 / 6,317 (78%) | $168,945 |
| Caesars Windsor | Windsor | 4,541 / 4,934 (92%) | $198,024 |
| Roy Wilkins Auditorium | Saint Paul | 4,654 / 4,654 (100%) | $153,582 |
| Aragon Ballroom | Chicago | 4,873 / 4,873 (100%) | $157,154 |
| Theatre of the Clouds | Portland | 3,750 / 4,004 (94%) | $131,250 |
| Bill Graham Civic Auditorium | San Francisco | 8,211 / 8,211 (100%) | $307,913 |
| José Miguel Agrelot Coliseum | San Juan | 8,183 / 8,183 (100%) | $585,213 |
| Anhembi Convention Center | São Paulo | 15,118 / 18,700 (81%) | $1,266,520 |
| HSBC Arena | Rio de Janeiro | 9,598 / 11,800 (81%) | $862,433 |
| Stage Music Park | Florianópolis | 5,303 / 6,500 (82%) | $361,666 |
| รวมทั้งหมด | รวมทั้งหมด | 88,078 / 97,859 (90%) | $4,884,572 |
มาร์สกำลังทัวร์แสดงสดที่ Houston, Texas
มาร์สกำลังทัวร์แสดงสดที่ Houston, Texas
มาร์สกำลังทัวร์แสดงสดที่ Houston, Texas
มาร์สกำลังทัวร์แสดงสดที่ Houston, Texas
มาร์สกำลังทัวร์แสดงสดที่ Houston, Texas
มาร์สกำลังทัวร์แสดงสดที่ Houston, Texas
มาร์สกำลังทัวร์แสดงสดที่ Houston, Texas
มาร์สกำลังทัวร์แสดงสดที่ Houston, Texas
มาร์สกำลังทัวร์แสดงสดที่ Houston, Texas
มาร์สกำลังทัวร์แสดงสดที่ Houston, Texas
มาร์สกำลังทัวร์แสดงสดที่ Houston, Texas
เดอะลาสต์เลกเชอร์

| --- | --- |

ผู้ประพันธ์: แรนดี เพาช์ และ เจฟฟรีย์ ชาสโลว์
ชื่อเรื่องต้นฉบับ: The Last Lecture
ผู้แปล: วนิษา เรซ
ประเทศ: สหรัฐอเมริกา
ภาษา: อังกฤษ
เดอะลาสต์เลกเชอร์ (อังกฤษ: The Last Lecture) เป็นหนังสือขายดีที่ถูกจัดไว้ในรายการ New York Times Best Seller เขียนโดย แรนดี เพาช์ ซึ่งเป็นศาสตราจารย์ด้าน วิทยาศาสตร์คอมพิวเตอร์, human-computer ของมหาวิทยาลัยคาร์เนกีเมลลอน หนังสือเล่มนี้เรียบเรียงจากบทบรรยายของเพาช์ที่ชื่อว่า ความฝันในวัยเด็กที่เป็นจริง ในเดือนกันยายน พ.ศ. 2550
การบรรยายครั้งสุดท้าย

บทความหลัก: การทำความฝันในวัยเด็กของคุณให้เป็นจริงได้อย่างแท้จริง
เพาช์กล่าวในการบรรยายครั้งสุดท้ายของเขา ซึ่งมีหัวข้อว่า "ความฝันในวัยเด็กที่เป็นจริง" ที่ มหาวิทยาลัยคาร์เนกีเมลลอน ในวันที่ 18 กันยายน พ.ศ. 2550 เขาบรรยายเกี่ยวกับแนวทางการใช้ชีวิต ซึ่งเขาได้บรรยายมาอย่างต่อเนื่องในหลายสถานที่ ในสิ่งที่นักวิชาการชั้นนำคิดอย่างลึกซึ้งว่าเกิดอะไรขึ้นกับพวกเขา จากนั้นเขาได้ตั้งข้อสังเกตไว้หลายอย่าง เช่น "อะไรคือสิ่งที่คุณจะทำให้กับโลก ถ้าคุณรู้ว่าคุณเหลือโอกาสครั้งสุดท้าย"
หนึ่งเดือนก่อนการบรรยาย เพาช์ได้รับทราบว่าเขาเป็นมะเร็งตับอ่อน และคาดว่ามีชีวิตเหลือเพียงแค่หนึ่งปี ก่อนการบรรยาย เพาช์ได้รับการต้อนรับอย่างดีจากนักเรียนและอาจารย์มากกว่า 400 คน หลังจากนั้นเขาลงนั่ง แล้วกล่าวว่า "Make me earn it" จากนั้นมีผู้ฟังบรรยายด้านหลังบางคนตะโกนว่า "คุณได้สิ่งนั้น"
ระหว่างการบรรยาย เพาช์พูดอย่างมีความหวังและสนุกสนาน และยักไหล่แสดงอาการเสียดายที่ทราบว่าเขาป่วย ในระหว่างการบรรยาย เพาช์แสดงความแข็งแรงโดยการวิดพื้นด้วยมือข้างเดียว เขาสนใจอย่างยิ่งเกี่ยวกับวิทยาศาสตร์คอมพิวเตอร์และวิศวกรรม นอกจากนั้นเขายังมีลูกศิษย์และผู้ร่วมงานกับเขาเป็นจำนวนมาก เพาช์ยังเสนอให้ผู้ฟังได้แรงบันดาลใจในชีวิตจากชีวิตของเขา และสามารถนำชีวิตของเขาไปประยุกต์ใช้ในชีวิตตนเองได้
แหล่งข้อมูลอื่น

เว็บไซต์ทางการ เก็บถาวร 2009-03-02 ที่ Library of Congress Web Archives โดย ไฮเปอเรียน
เดอะวอร์ลอร์ด (หนังสือการ์ตูน)

| เดอะวอร์ลอร์ด> ข้อมูลการจัดพิมพ์ |
| --- | --- |
ผู้จัดพิมพ์: DC Comics
ปรากฏตัวครั้งแรก: 1st Issue Special ฉบับที่ 8,  (พฤศจิกายน ค.ศ. 1975)
สร้างสรรค์โดย: Mike Grell (เขียน และวาด)
ข้อมูลในเรื่อง
ชื่อจริง: Travis Morgan
ถิ่นกำเนิด: Skartaris
สังกัดทีม: United States Air Force
ความสามารถ: fencer and expert marksman.
เดอะวอร์ลอร์ด (อังกฤษ: The Warlord) เป็นตัวละครจอมดาบ และเวทมนตร์ในหนังสือการ์ตูนชุดของสำนักพิมพ์ดีซีคอมิกส์ ซีรีส์ตัวละครที่มียศปรากฏตัวครั้งแรกใน 1st Issue Special ฉบับที่ 8 (พฤศจิกายน ค.ศ. 1975) และสร้างสรรค์โดย Mike Grell
แหล่งข้อมูลอื่น

Don Markstein's Toonopedia: Warlord
Fanzing #0: Welcome to the Lost World เก็บถาวร 2013-09-13 ที่ เวย์แบ็กแมชชีน, a summary of the series.
Fanzing #0: Warlord Reading Guide เก็บถาวร 2013-05-18 ที่ เวย์แบ็กแมชชีน
Comic Book Urban Legends #54: "Was Warlord cancelled after issue #2?" เก็บถาวร 2014-08-21 ที่ เวย์แบ็กแมชชีน
DCU Guide: Warlord เก็บถาวร 2012-08-25 ที่ เวย์แบ็กแมชชีน
DCU Guide: Tara เก็บถาวร 2012-08-25 ที่ เวย์แบ็กแมชชีน
DCU Guide: Jennifer Morgan เก็บถาวร 2012-08-25 ที่ เวย์แบ็กแมชชีน
DCU Guide: Joshua Morgan (Tinder) เก็บถาวร 2012-10-07 ที่ เวย์แบ็กแมชชีน
TheWarlord.ca เก็บถาวร 2011-11-17 ที่ เวย์แบ็กแมชชีน, synopses, articles, action figures
เดอะฟอเรสต์ (วิดีโอเกม)

วิดีโอเกมสยองขวัญเอาชีวิตรอดมุมมองบุคคลที่หนึ่ง ค.ศ. 2018
| เดอะฟอเรสต์ |
| --- | --- |

ผู้พัฒนา: เอนด์ไนต์เกมส์
ผู้จัดจำหน่าย: เอนด์ไนต์เกมส์
กำกับ: เบน ฟัลโคนี
ออกแบบ: แอนนา เทเลโควา
โปรแกรมเมอร์: กีโยม เคเริน
แต่งเพลง: เกบ คาสโตร
เอนจิน: ยูนิตี
เครื่องเล่น: ไมโครซอฟท์ วินโดวส์ เพลย์สเตชัน 4
วางจำหน่าย: วินโดวส์ 30 เมษายน ค.ศ. 2018 เพลย์สเตชัน 4 6 พฤศจิกายน ค.ศ. 2018
แนว: สยองขวัญเอาชีวิตรอด, เกมเอาชีวิตรอด
รูปแบบ: ผู้เล่นเดี่ยว, หลายผู้เล่น
เดอะฟอเรสต์ (อังกฤษ: The Forest) เป็นวิดีโอเกมสยองขวัญเอาชีวิตรอดที่พัฒนาและเผยแพร่โดยเอนด์ไนต์เกมส์ เกมดังกล่าวเกิดขึ้นบนคาบสมุทรที่มีป่าทึบที่ห่างไกล ซึ่งตัวละครฝ่ายผู้เล่นที่ชื่อเอริก เลอบลังก์ ต้องต่อสู้กับอสุรกายที่กินเนื้อคน ในขณะที่ค้นหาทิมมี ผู้เป็นลูกชายของเขาหลังจากเครื่องบินตก เกมดังกล่าวนำเสนอระบบเกมไม่เป็นเส้นตรงในสภาพแวดล้อมแบบโอเพนเวิลด์ที่เล่นจากมุมมองของบุคคลที่หนึ่ง โดยไม่มีการกำหนดภารกิจหรือเควสต์ ทำให้ผู้เล่นสามารถตัดสินใจเอาชีวิตรอดได้ด้วยตนเอง หลังจากช่วงเบตาของเกมเล่นระหว่างการพัฒนานานสี่ปี เกมดังกล่าวได้รับการเผยแพร่สำหรับไมโครซอฟท์ วินโดวส์ ในเดือนเมษายน ค.ศ. 2018 และสำหรับเพลย์สเตชัน 4 ในเดือนพฤศจิกายน ค.ศ. 2018 เกมนี้ประสบความสำเร็จในเชิงพาณิชย์ โดยขายได้กว่า 5 ล้านชุดภายในสิ้น ค.ศ. 2018 ส่วนเกมภาคต่ออย่างซันส์ออฟเดอะฟอเรสต์ อยู่ระหว่างการพัฒนา
โครงเรื่อง

เกมนี้เริ่มต้นด้วยการที่เอริก เลอบลังก์ นั่งอยู่บนเครื่องบินกับบุตรชายของเขาที่ชื่อทิมมี ก่อนที่มันจะตกลงมาบนคาบสมุทรซึ่งมีป่าทึบที่อยู่ห่างไกลในทันใด แม้จะเป็นผู้รอดชีวิตจากอุบัติเหตุครั้งนี้ แต่เอริกที่สับสนก็ได้แต่มองอย่างช่วยไม่ได้ เมื่อทิมมีถูกชายที่ร่างทาด้วยสีแดงได้ลักพาตัวก่อนที่จะหมดสติไป เมื่อตื่นขึ้นในซากปรักหักพัง เอริกก็ออกไปตามหาลูกชายของเขา แต่พบว่าคาบสมุทรแห่งนี้ถูกครอบครองโดยมนุษย์กลายพันธุ์กินเนื้อคนผู้ดุร้าย และถูกสถานการณ์บังคับให้ต้องปกป้องตัวเองในขณะที่เอาชีวิตรอดจากแผ่นดินดังกล่าว ในการค้นหาของเขา เอริคกพบเบาะแสเกี่ยวกับที่อยู่ของทิมมีในรูปแบบของภาพวาดดินสอสีในถ้ำหลายแห่ง เอริกอาจมองเห็นชายในร่างแดงจากระยะไกล ซึ่งจะหลบหนีหากเข้าใกล้
ในที่สุด ภาพวาดของทิมมีก็ได้นำเอริกไปยังห้องทดลองใต้ดินร้างซึ่งเป็นเจ้าของโดยสะฮาราเธอราพิวติกส์ ซึ่งเป็นบริษัทวิจัยขนาดใหญ่ที่ทำการทดลองกับสิ่งมีชีวิตบนคาบสมุทร เมื่อเข้าไปในห้องทดลอง เอริกพบว่าบุคลากรในห้องทดลองได้เสียชีวิต และพบว่าพวกเขากำลังศึกษาสิ่งประดิษฐ์ที่เรียกว่าโอเบลิสก์คืนชีพ ซึ่งสร้างโดยกลุ่มลึกลับที่เรียกว่าเอนเชียนวันส์ โดยสิ่งประดิษฐ์นี้มีพลังในการชุบชีวิตคนตาย แต่ต้องมีการสังเวยเด็ก เอริกได้เรียนรู้ด้วยว่า ดร. แมทธิว ครอส ผู้ลักพาตัวลูกชายของเขาเป็นหัวหน้านักวิจัยที่สถานที่แห่งนี้ ก่อนที่จะสูญเสียเมแกนลูกสาวของเขาให้แก่มนุษย์กลายพันธุ์ที่หลบหนี ด้วยแรงผลักดันจากการตายของลูกสาวเขา ครอสจึงหันไปใช้สิ่งประดิษฐ์และลักพาตัวทิมมีมาเป็นเครื่องสังเวยเพื่อชุบชีวิตเมแกน
ในไม่ช้าเอริคก็พบว่าครอสตายแล้วจึงพบสิ่งประดิษฐ์ ซึ่งเพียงพบศพของทิมมีอยู่ข้างใน เขาถูกสังเวยเพื่อชุบชีวิตเมแกน แม้จะสายเกินไปที่จะช่วยลูกชายของเขา แต่เอริกก็ตระหนักดีว่าเครื่องจักรที่เชื่อมต่อกับสิ่งประดิษฐ์นั้นยังคงสามารถนำมาใช้เพื่อชุบชีวิตทิมมี เมื่อลึกเข้าไปในสถานที่ดังกล่าว เอริกก็พบเมแกนที่ฟื้นคืนชีพ แต่พบว่าเธอกลายเป็นสัตว์ประหลาดที่บ้าคลั่ง และถูกบังคับให้ต้องสังหารเธอหลังจากที่เธอกลายพันธุ์และโจมตีเขา เอริกวางร่างของเมแกนไว้ในสิ่งประดิษฐ์ แต่จากนั้นก็ตระหนักว่าจำเป็นต้องมีการสังเวยชีวิตเป็น ๆ จากนั้น เขาก็ไปถึงหอดูดาวของสถานที่ดังกล่าว และค้นพบสิ่งประดิษฐ์ชิ้นที่สองที่รู้จักกันในชื่อโอเบลิสก์เพาเวอร์ โดยทำหน้าที่เป็นอุปกรณ์อาวุธที่ใช้พัลส์แม่เหล็กไฟฟ้าชนิดหนึ่งที่สามารถทำให้เครื่องบินร่วงลงมาได้เมื่อเปิดใช้งาน ซึ่งหมายความว่าครอสใช้มันเพื่อทำให้เครื่องบินตก จากนั้น เอริกต้องเผชิญกับการเปิดใช้งานสิ่งประดิษฐ์หรือการปิดระบบดังกล่าว
เกมดังกล่าวมีฉากจบสองแบบ ได้แก่:
หากเอริกเปิดใช้งานสิ่งประดิษฐ์ เขาก็จะทำให้เครื่องบินลำอื่นตกและพบการสังเวยเพื่อชุบชีวิตทิมมี หนึ่งปีต่อมา เอริกและทิมมีได้รับการช่วยเหลือและได้รับเชิญให้เข้าร่วมรายการทอล์กโชว์เพื่อโปรโมตหนังสือของเอริก ซึ่งบันทึกประสบการณ์ของเขาบนคาบสมุทร ในระหว่างการแสดง ทิมมีก็ทรุดตัวลงและเริ่มสั่นอย่างรุนแรง ดูเหมือนว่าจะกลายพันธุ์เหมือนที่เมแกนมีอาการ เอริกเรียกขวัญทิมมีแล้วเขาก็กลับมาเป็นปกติ ครั้นหลายปีต่อมา ทิมมีที่ดูแก่ขึ้นกำลังสำรวจเกาะที่เรียกว่า "ไซต์ 2" ในขณะที่ยังคงพยายามข่มการกลายพันธุ์ของเขา
หากเอริกตัดสินใจปิดสิ่งประดิษฐ์นี้ เขาจะไว้ชีวิตทุกคนบนเครื่องบินโดยที่ทิมมีเสียชีวิต จากนั้นเอริกก็ออกจากสถานที่ดังกล่าว และเผารูปถ่ายของทิมมี โดยเลือกที่จะอยู่คนเดียวบนคาบสมุทรอย่างไม่มีกำหนด
การพัฒนา

เดอะฟอเรสต์ได้รับแรงบันดาลใจจากภาพยนตร์เกินวิสัย เช่น หวีดมฤตยูขย้ำโลก และเปรตเดินดินกินเนื้อคน รวมถึงวิดีโอเกมอย่างดอนต์สตาร์ฟ และได้รับการยอมรับให้เป็นส่วนหนึ่งของสตีมกรีนไลต์ใน ค.ศ. 2013 ส่วนเอนด์ไนต์เกมส์ผู้พัฒนาในประเทศแคนาดากล่าวว่าดิสนีย์เป็นแรงบันดาลใจให้แก่เกมนี้ โดยแสดงความคิดเห็นว่าพวกเขาไม่ต้องการให้ทั้งเกม "มืดมนและน่าหดหู่" โดยสิ้นเชิง เกมดังกล่าวกำลังได้รับการพัฒนาให้เข้ากันได้กับออคิวลัสริฟต์ ซึ่งเป็นชุดหูฟังเสมือนจริง หลังจากเพิ่มตัวเลือกโหมดร่วมมือกันในระหว่างการพัฒนา ทีมพัฒนาได้กล่าวว่าพวกเขาต้องการให้เกมนี้อยู่ห่างจากความรู้สึกที่มีผู้เล่นหลายคนจำนวนมากของเกมอื่น ๆ เช่น เดย์ซี และรัสต์
ทีมพัฒนามีพื้นฐานด้านวิชวลเอฟเฟกต์ภาพยนตร์ โดยเคยทำงานในภาพยนตร์เช่นดิ อะเมซิ่ง สไปเดอร์แมน 2 และทรอน ล่าข้ามโลกอนาคต ส่วนงบประมาณเริ่มต้นสำหรับเกมนี้คือ 125,000 ดอลลาร์ เกมดังกล่าวเปิดตัวครั้งแรกสำหรับไมโครซอฟท์ วินโดวส์ ผ่านการทดลองใช้ก่อนเปิดตัวในวันที่ 30 พฤษภาคม ค.ศ. 2014 ก่อนวางจำหน่ายอย่างเป็นทางการในวันที่ 30 เมษายน ค.ศ. 2018 และวางจำหน่ายในภายหลังสำหรับเพลย์สเตชัน 4 ในวันที่ 6 พฤศจิกายน ค.ศ. 2018 ทั้งนี้ เกมดังกล่าวได้รับการสร้างขึ้นโดยใช้เอนจินยูนิตี
การตอบรับ

เกมดังกล่าวได้รับการตอบรับเชิงบวกในช่วงการทดลองใช้ก่อนเปิดตัว เกมนี้ขายได้กว่า 5.3 ล้านชุดในระบบวินโดวส์ภายในเดือนพฤศจิกายน ค.ศ. 2018 ความสำเร็จของเกมทำให้เกิดภาคต่อในชื่อซันส์ออฟเดอะฟอเรสต์ซึ่งอยู่ระหว่างการพัฒนา และซันส์ออฟเดอะฟอเรสต์จะได้รับการเปิดตัว ณ วันที่ 20 พฤษภาคม ค.ศ. 2022[ต้องการอ้างอิง]
แหล่งข้อมูลอื่น

เว็บไซต์ทางการ
Official wiki
เดอะทเวนตีทเวนตีเอกซ์พีเรียนซ์

เดอะทเวนตีทเวนตีเอกซ์พีเรียนซ์ (อังกฤษ: The 20/20 Experience) เป็นผลงานสตูดิโออัลบั้มชุดที่ 3 ของนักร้อง-นักแต่งเพลง ป็อป/อาร์แอนด์บี ชาวอเมริกัน จัสติน ทิมเบอร์เลก ออกวางขายอัลบั้มเมื่อ 15 มีนาคม พ.ศ. 2556 กับสังกัดWright Entertainment Group อัลบั้มบันทึกเสียงระหว่างเดือนพฤษภาคม-กรกฎาคม พ.ศ. 2555 ที่ Larrabee Studios ในลอสแอนเจลิส รัฐแคลิฟอร์เนีย
จัสติน ทิมเบอร์เลก เป็นผู้แต่งเพลงร่วมกับ Jerome "J-Roc" Harmon, Rob Knox, The Tennessee Kids, Timbaland, อัลบั้มนี้มีธีมเนื้อเพลงพูดถึงเกี่ยวกับความรักและกลิ่นไอ ย้อยยุคในช่วงเพลงโซล มีแนวเพลงอย่างเช่นอาร์แอนด์บี แดนซ์-ป็อป และดนตรีอีเลกโทรนิก แน่นความหนักเบาในดนตรีประกอบ
ซิ่งเกิ้ล

"Suit & Tie", ร่วมร้องกับ Jay-Z เป็นลเพลงแรงในอัลบั้มนี้ที่เริ่มออกอากาศตั้งแต่ 14 มกราคม พ.ศ. 2556
และเพลง "Mirrors" เป็นแพลงที่สอง ของการออกอากาศ พร้อมทั้งยังเริ่มปล่อยแบบ ดิจิทัล ดาวน์โหลด ในวันที่ 11 กุมภาพันธ์ พ.ศ. 2556 ในการโปรโมตงาน 2013 Grammy Awards.
เดอะทเวนตีทเวนตีเอกซ์พีเรียนซ์ มียอดขายในสหรัฐอเมริกา 2.85 ล้านก๊อปปี้ (ภายในประเทศและส่งออก) 6 ล้านก๊อปปี้ทั่วโลก และส่งผลให้ทิมเบอร์เลค เป็นสุดยอดศิลปินแห่งปี 2013 กับผลงาน เดอะทเวนตีทเวนตีเอกซ์พีเรียนซ์ ตอนที่ 2 และ ฉบับสมบูรณ์ (เดอะทเวนตีทเวนตีเอกซ์พีเรียนซ์ทั้ง 2 ชุด)
รายชื่อเพลง

เพลงทั้งหมดประพันธ์โดยจัสติน ทิมเบอร์เลก, ทิโมที มอสลีย์, เจอโรม ฮาร์มอน และ เจมส์ ฟอนเติลรอย ยกเว้นที่ระบุไว้ รายชื่อเพลงทั้งหมดผลิตโดย ทิมบาแลนด์, ทิมเบอร์เลก และ เจอโรม "เจ-รอค" ฮาร์มอน; เสียงร้องและเรียบเรียงทั้งหมดโดย JT ยกเว้นเพลง "That Girl" โดย JT และ The Tennessee Kids
| ลำดับ | ชื่อเพลง | ยาว |
| --- | --- | --- |
| 1. | "Pusher Love Girl" | 8:02 |
| 2. | "Suit & Tie" (featuring Jay-Z) (writers: Timberlake, Mosley, Shawn Carter, Harmon, Fauntleroy, Terrence Stubbs, Johnny Wilson, Charles Still) | 5:26 |
| 3. | "Don't Hold the Wall" | 7:10 |
| 4. | "Strawberry Bubblegum" | 7:59 |
| 5. | "Tunnel Vision" | 6:46 |
| 6. | "Spaceship Coupe" | 7:17 |
| 7. | "That Girl" (writers: Timberlake, Mosley, Harmon, Fauntleroy, Noel Williams) | 4:47 |
| 8. | "Let the Groove Get In" | 7:11 |
| 9. | "Mirrors" | 8:05 |
| 10. | "Blue Ocean Floor" | 7:19 |
| ความยาวทั้งหมด: | ความยาวทั้งหมด: | 1:10:01 |
| ลำดับ | ชื่อเพลง | ยาว |
| --- | --- | --- |
| 11. | "Dress On" (writers: Timberlake, Robin Tadross, Fauntleroy) (producers: Rob Knox, Timberlake) | 4:39 |
| 12. | "Body Count" (writers: Timberlake, Tadross, Fauntleroy) (producers: Knox, Timberlake) | 4:42 |
| ความยาวทั้งหมด: | ความยาวทั้งหมด: | 79:22 |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Platinum | 70,000^ |
| Canada (Music Canada) | 2× Platinum | 160,000^ |
| Denmark (IFPI Danmark) | Platinum | 20,000 |
| Germany (BVMI) | Gold | 100,000^ |
| Ireland (IRMA) | Gold | 7,500^ |
| Mexico (AMPROFON) | Gold | 30,000 |
| Netherlands (NVPI) | Gold | 25,000^ |
| New Zealand (RMNZ) | Gold | 7,500^ |
| Norway (IFPI Norway) | Gold | 15,000* |
| Poland (ZPAV) | Platinum | 20,000* |
| Sweden (GLF) | Gold | 20,000 |
| Switzerland (IFPI Switzerland) | Gold | 10,000^ |
| United Kingdom (BPI) | Platinum | 369,000 |
| United States (RIAA) | 3× Platinum | 3,743,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัตการจำหน่าย

| ประเทศ | วันที่ | รูปแบบ | สังกัด | อ้างอิง |
| --- | --- | --- | --- | --- |
| เยอรมนี | 15 มีนาคม 2013 | มาตรฐาน (ซีดี, แผ่นเสียง) ดีลักซ์ (ซีดี) | โซนี |  |
| ฝรั่งเศส | 18 มีนาคม 2013 | ดีลักซ์ (ซีดี) | โซนี |  |
| สหราชอาณาจักร | 18 มีนาคม 2013 | มาตรฐาน (ซีดี, แผ่นเสียง) ดีลักซ์ (ซีดี) | อาร์ซีเอ |  |
| แคนาดา | 19 มีนาคม 2013 | ดีลักซ์ (ซีดี) | โซนี |  |
| สหรัฐ | 19 มีนาคม 2013 | มาตรฐาน ดีลักซ์ (ซีดี, แผ่นเสียง) | อาร์ซีเอ |  |
| ญี่ปุ่น | 20 มีนาคม 2013 | มาตรฐาน (ซีดี) | โซนีเจแปน |  |
| แคนาดา | 16 เมษายน 2013 | มาตรฐาน (แผ่นเสียง) | โซนี |  |
เดอะลิฟต์

เดอะลิฟต์ (อังกฤษ: The Lift) เป็นสตูดิโออัลบั้มที่ 2 ของศิลปินกรู๊ฟไรเดอร์ส วางจำหน่ายเมื่อ วันที่ 8 พฤศจิกายน พ.ศ. 2550 ภายใต้สังกัดสไปซีดิสก์